**ALTERNATÍV MÓDOKON TÖRTÉNŐ BEFIZETÉSI LEHETŐSÉGEK, DÍJFIZETÉSI MÓDOK**

**Csoportos beszedési megbízás lakossági folyószámláról:**

Ezen díjfizetési mód esetében Társaságunk a vízdíjszámlát kipostázza és a számlavezető bank a megállapodásban megjelölt lakossági folyószámláról a számla esedékességének időpontjában a számla összegét levonja.

Lakossági folyószámláról történő díjfizetés esetén a számlavezető banknál csoportos beszedési megbízásra vonatkozó megállapodást kell kötni.

**Az ügyintézéshez szükséges adatok:**

* a Felhasználási hely kódja (a vízdíjszámla 1. oldalán található meg)
* az ÉRV ZRT. banki azonosítója: A11069186

**Elektronikus számla:**

Ezen díjfizetési módnál elektronikus levélben kap értesítést arról, hogy vízdíjszámlája érkezett. Ezt követően a DÍJNET-rendszeren a számlát letöltheti, kinyomtathatja és különböző díjfizetési módok közül választva teljesítheti befizetését.

Az elektronikus számlázásra történő igénybevételhez a [***https://dijnet.hu/ekonto/control/login***](https://dijnet.hu/ekonto/control/login) oldalon szükséges regisztrálni, amelyhez a DÍJNET honlapján segítséget kap.

**Az ügyintézéshez szükséges adatok:**

* a Felhasználási hely azonosító szám
* a Vevő (fizető) azonosító szám
* 6 hónapnál nem régebbi vízdíjszámla sorszáma

**Átutalás:**

Ezen díjfizetési mód esetében Társaságunk a vízdíjszámlát kipostázza és a Felhasználó a számlavezető bankján keresztül eseti átutalással egyenlíti ki a számla értékét.

Eseti átutaláshoz a közlemény rovatba az alábbi adatokat szükséges megadni:

* a Vevő (fizető) azonosító szám (nem lakossági felhasználók esetén Partnerkód)
* a számla sorszáma